জুলফিকার আলী ভুট্টো রাওয়ালপিন্ডিতে যাবেন বলে মনস্থির করলেন। টেলিফোনে রাওয়ালপিন্ডি যাওয়ার জন্য বিমানের টিকিট বুকিং দিলেন। বিকালেই তিনি করাচি থেকে রাওয়ালপিন্ডির উদ্দেশে যাত্রা করলেন। সন্ধ্যায় রাওয়ালপিন্ডি পৌঁছে তিনি হামিদ খানকে ফোন করলেন। তার সঙ্গে দেখা করার অনুমতি চাইলেন। হামিদ খান সম্মতি দিলেন। কিছুক্ষণের মধ্যেই তিনি হামিদ খানের বাসায় পৌঁছে গেলেন। ভুট্টোকে তিনি স্বাদরে গ্রহণ করলেন। খুব ভালো করে আপ্যায়ন করালেন। তারপর তিনি ভুট্টোর সাক্ষাতের কারণ জানতে চাইলেন।